
Tiekėjams

DĖL (VPP- 963) SUVIRINIMO DARBŲ PIRKIMO NR. 7906190


Siunčiame atsakymus į tiekėjų klausimus vykdant pirkimą:
	Eil. Nr. 
	KLAUSIMAS
	ATSAKYMAS

	1
	 Prašome patikslinti, ar įkainiai turi apimti visą technologinį ciklą, įskaitant paruošiamuosius darbus (paviršių paruošimą, įrenginių atgabenimą, darbo vietos paruošimą), ar tik tiesioginį suvirinimo procesą. Taip pat ar į darbo vietos paruošimą ir sutvarkymą po darbų įeina žemės darbai.
	Įkainiai turi apimti:
· vamzdyno atkarpos išpjovimą ir esamų briaunų paruošimą suvirinimui; naujo intarpo paruošimą (pripjovimą iki reikiamo ilgio), briaunų paruošimą suvirinimui, sumontavimą ir privirinimą;
· Sustiprinimo movos briaunų paruošimą suvirinimui, sumontavimą ir privirinimą;
· kitų detalių paruošimą suvirinimui, sumontavimą ir privirinimą;
Darbo vietos paruošimas (iškasimas / užkasimas, vandens nusiurbimas, izoliacijos nuėmimas) – Užsakovo

	2.
	Prašome patikslinti, ar kainodaros priede pateikiamos kainos turi apimti neardomuosius bandymus (VT, MT, RT, UT) ir kokiam procentų siūlių šie bandymai taikomi, taip pat hidraulinius / sandarumo bandymus, ar šios paslaugos bus užsakomos atskirai.
	NDT bandymai Užsakovo.
Rangovas apmoka pakartotinius NDT bandymus, jei aptiktas suvirinimo brokas jo suvirintose siūlėse.
NDT apimtys RT 100% + UT 100% kiekvienai siūlei, jei bent vienu būdu atlikti neįmanoma, tai papildomai MT 100% arba PT 100%.
Hidrauliniai / sandarumo bandymai Užsakovo.

	3.
	 Prašome patikslinti, ar žiedinės siūlės sąvoka šiame pirkime taikoma tik vamzdis–vamzdis sujungimams magistraliniuose dujotiekiuose, ar taip pat apima atvamzdžio suvirinimą į rezervuaro sienutę (vamzdis–lakštas).
	Žiedinės siūlės sąvoka apima ir vamzdis-vamzdis (sandūrinė BJ jungtis), ir atvamzdis-vamzdis (tėjinė TJ jungtis) sujungimus.

	4.
	Jeigu žiedinė siūlė apima ir vamzdis–lakštas sujungimus, prašome patikslinti, ar jiems taikomi tie patys technologiniai reikalavimai (WPS, siūlės tipas, įvirinimo gylis, leidžiami nuokrypiai) kaip ir MDV vamzdis–vamzdis jungtims, ypač atsižvelgiant į 54 bar darbinį slėgį.
	Visi sujungimai turi būti pilno pravirinimo nepriklausomai ar tai BJ ar TJ jungtis, virinami pagal pateikiamus patvirtintus WPS, siūlių kokybė turi atitikti EN ISO 5817 Lygis B.

	5.
	Ar atvamzdžių įvirinimo į rezervuarų sienutes atveju kainodaroje turi būti įvertinami papildomi darbai, tokie kaip angos išpjovimas, kraštų paruošimas, sutvirtinimo žiedų montavimas ir papildomas siūlės apdirbimas.
	Jeigu atvamzdis virinamas prie veikiančio vamzdyno po slėgiu, angos išpjovimas atliekamas po suvirinimo – atlieka Užsakovas.
Jeigu atvamzdis virinamas ant neveikiančio vamzdyno ar ruošinio, angos išpjovimas ir paruošimas suvirinimui – Rangovo.

	6.
	Prašome patikslinti, kuri šalis yra atsakinga už geodezinių paslaugų atlikimą, įskaitant darbų vietos paženklinimą (išnešimą natūroje), kai tai būtina darbų atlikimui.
	Užsakovas

	7.
	Prašome patikslinti, kuri šalis yra atsakinga už kompensacijų žemės savininkams (įskaitant kompensacijas už pasėlius, želdinius ir pan.) apskaičiavimą ir apmokėjimą.
	Užsakovas

	8.
	 Prašome patikslinti, kuri šalis yra atsakinga už esamos vamzdynų izoliacijos nuėmimą ir jos atstatymą po suvirinimo darbų atlikimo.
	Už izoliacijos nuėmimą ir atstatymą atsakingas Užsakovas.

	9.
	Prašome patvirtinti, kad suvirintų siūlių izoliavimo darbai nėra pirkimo objekto dalis ir jų Rangovui vertinti kainoje nereikia.
	Patvirtiname, kad izoliavimo darbai neįeina į pirkimo objekto apimtį ir šių kaštų rangovui įsivertinti nereikia.

	10.
	Prašome patikslinti, ar prieš darbų pradžią kiekvienu atveju bus rengiamas ir su Rangovu derinamas atskiras remonto darbų aprašas / planas.
	Atsakome, kad pagal 4.4.1.3. punktą techninėje specifikacijoje:
„4.4.1.3. Prieš Darbų pradžią, bet ne vėliau, kaip 24 val. iki Darbų pradžios, Rangovas ir Užsakovas pasirašo Užsakovo parengtame Darbų plane, kuriame nurodyta Darbų apimtis, eiliškumas ir Rangovo Darbų pradžios ir pabaigos laikas.“

Šis procesas vykdomas kiekvienam Darbų užsakymui.

